CELEX: 32008D0768(01)
Language: lt
Date: 1222732800000
Title: 2008/768/EB: 2008 m. rugsėjo 30 d. Komisijos sprendimas dėl Beauveria brongniartii ir kalio permanganato neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (pranešta dokumentu Nr. C(2008) 5106) (Tekstas svarbus EEE)

2.10.2008   
            
            
               LT
            
            
               Europos Sąjungos oficialusis leidinys
            
            
               L 263/12
            
         
      KOMISIJOS SPRENDIMAS
   
   2008 m. rugsėjo 30 d.
   dėl Beauveria brongniartii ir kalio permanganato neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo
   (pranešta dokumentu Nr. C(2008) 5106)
   (Tekstas svarbus EEE)
   (2008/768/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 8 straipsnio 2 dalies ketvirtą pastraipą,
   kadangi:
   
               (1)
            
            
               Direktyvos 91/414/EEB 8 straipsnio 2 dalyje nustatyta, kad valstybė narė gali 12 metų nuo pranešimo apie šią direktyvą dienos leisti teikti rinkai augalų apsaugos produktus, kuriuose yra veikliųjų medžiagų, neįrašytų į šios direktyvos I priedą, ir kurie dvejus metus nuo pranešimo apie šią direktyvą dienos yra rinkoje, kol šios medžiagos bus laipsniškai tiriamos pagal darbų programą.
            
         
               (2)
            
            
               Komisijos reglamentuose (EB) Nr. 1112/2002 (2) ir (EB) Nr. 2229/2004 (3) nustatytos darbų programos, nurodytos Tarybos direktyvos 91/414/EEB 8 straipsnio 2 dalyje, išsamios ketvirtojo etapo įgyvendinimo taisyklės.
            
         
               (3)
            
            
               
                  Beauveria brongniartii ir kalio permanganatas – ketvirtajame programos etape nurodytos medžiagos.
            
         
               (4)
            
            
               Vieninteliai pranešėjai apie Beauveria brongniartii ir kalio permanganatą atitinkamai 2007 m. rugsėjo 5 d. ir 2008 m. vasario 22 d. pranešė Komisijai, kad nebeketina dalyvauti šioms veikliosioms medžiagoms skirtoje darbo programoje, todėl daugiau informacijos nebebus pateikta. Todėl šios aktyviosios medžiagos neturėtų būti įtrauktos į Direktyvos 91/414/EEB I priedą.
            
         
               (5)
            
            
               Kai veikliosioms medžiagoms taikomas trumpas išankstinio pranešimo laikotarpis prieš pašalinant augalų apsaugos produktus, kurių sudėtyje yra tokių medžiagų, tikslinga numatyti ne ilgesnį kaip dvylikos mėnesių lengvatinį laikotarpį turimoms atsargoms sunaikinti, sandėliuoti, pateikti rinkai ir sunaudoti, kad turimos atsargos būtų naudojamos ne ilgiau kaip dar vieną augimo sezoną. Jeigu nustatytas ilgesnis išankstinio pranešimo laikotarpis, minėtas laikotarpis gali būti sutrumpintas iki augimo sezono pabaigos.
            
         
               (6)
            
            
               Šiuo sprendimu neapribojama galimybė teikti paraiškas pagal Direktyvos 91/414/EEB 6 straipsnio 2 dalies nuostatas siekiant įtraukti šias veikliąsias medžiagas į tos direktyvos I priedą.
            
         
               (7)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Šio sprendimo I priede išvardytos veikliosios medžiagos neįtraukiamos į Direktyvos 91/414/EEB I priedo veikliųjų medžiagų sąrašą.
   2 straipsnis
   Valstybės narės užtikrina, kad:
   
               a)
            
            
               augalų apsaugos produktų, kurių sudėtyje yra I priede išvardytų veikliųjų medžiagų, registracija būtų panaikinta iki 2009 m. kovo 30 d.;
            
         
               b)
            
            
               nuo šio sprendimo paskelbimo dienos augalų apsaugos produktai, kurių sudėtyje yra šių veikliųjų medžiagų, nebūtų registruojami arba perregistruojami.
            
         3 straipsnis
   Valstybės narės suteikiamas lengvatinis laikotarpis pagal Direktyvos 91/414/EEB 4 straipsnio 6 dalį yra kuo trumpesnis ir baigiasi ne vėliau 2010 m. kovo 30 d.
   4 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. rugsėjo 30 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 230, 1991 8 19, p. 1.
   
      (2)  OL L 168, 2002 6 27, p. 14.
   
      (3)  OL L 379, 2004 12 24, p. 13.